Foto: AFP / Delil Souleiman AQSh prezidenti Donald Trampning aytishicha, bir necha hafta muqaddam Suriya hududida rossiyalik va amerikalik kuchlar o‘rtasida «qattiq to‘qnashuv» yuz bergan. Bu haqda RIA «Novosti» xabar qilmoqda. «Biz bu haqda bir qancha vaqt avval gapirgandik. Yaqinda, taxminan bir oy avval Suriyada bizning qo‘shinlar va Rossiya qo‘shinlari o‘rtasida juda, juda qattiq to‘qnashuv yuz berdi hamda bu juda afsuslanarli. Ko‘plab odamlar bu to‘qnashuvda halok bo‘ldi», - deya aytib o‘tdi Tramp. Eslatib o‘tamiz, avvalroq AQSh prezidenti Donald Tramp Rossiyaga «hali hech kimda kuzatilmagan darajada» qattiq munosabatda bo‘layotgani haqida ma’lum qilgandi.